**יום ד' בנושא עבודה קהילתית 3/1/24**

**לו"ז**

**09:00 – התכנסות**

**09:30 – קורס אקדמי- “בין העצמה לשינוי״**

**13:30 – ארוחת צהרים**

**14:15 – עיבוד קורס אקדמי**

**14:45 – יחידת היכרות במעגל**

**15:15 – הפסקה**

**15:30 – יחידה על פורימונים**

**16:30 – סיכום יום במרחבים**

**17:00 – סיום**

**1. עיבוד קורס אקדמי במרחבים**

* איך היה?
* תובנות שיצאתי איתן
* למה התחברתי? למה פחות?

**2. יחידת היכרות במעגל:**

יושבים במעגל חיצוני ומעגל פנימי, אנחנו מקריאות את סיפור המגילה ובנקודות מסוימות עוצרות ושואלות שאלה הקשורה בקטע.

**א.**

**לִפְנֵי הַרְבֵּה שָׁנִים גָר בְּעִיר שׁוֹשַׁן מֶלֶךְ וּשְׁמוֹ אֲחַשְׁוֵרוֹש. פַּעַם עָשָׂה הַמֶלֶךְ מִשְׁתֵה. צִוָה לְהָבִיא אֶת וַשְׁתִי אִשְׁתוֹ. הוּא רָצָה שֶׁכָּל הָאוֹרְחִים יָרְאוּ כַּמָה יָפָה הִיא. הוּא שָׁלַח אֶת עֲבָדָיו לְהָבִיא אוֹתָה אֲבָל וַשְׁתִי אָמְרָה: "גַם אִם הַמֶלֶךְ אֲחַשְׁוֵרוֹש צִוָה לֹא אַסְכִּים לָבוֹא לַמְסִבָּה".**

**ב.**

**כַּעַס הַמֶלֶךְ אֲחַשְׁוֵרוֹש עַל וַשְׁתִי וְגֵרֵשׁ אוֹתָה. רָצָה הַמֶלֶךְ מַלְכָּה חֲדָשָׁה. הָלְכוּ שְׁלִיחֵי הַמֶלֶךְ בְּכָל הָאָרֶץ, חִפְּשׂוּ וְקָרְאוּ: "אֲדוֹנֵנוּ הַמֶלֶךְ מְחַפֵּשׂ אִשָׁה אֲשֶׁר כֶּתֶר מַלְכוּת יָשִׂים עַל רֹאשָׁה".**

- מתי יצא לך לעמוד על שלך ולא משנה מה יהיו ההשלכות?

**ג.**

**בַּשׁוֹשָׁן גָר יְהוּדִי וּשְׁמוֹ מָרְדְכַי. הוּא הָיָה הַדוֹד שֶׁל אֶסְתֵר. אֶסְתֵר הָיְתָה יְפַת תֹאַר, טוֹבַת מַרְאֶה וְגָרָה בְּבֵיתוֹ שֶׁל מָרְדְכַי. הַשְׁלִיחִים שֶׁל אֲחַשְׁוֵרוֹש הֵבִיאוּ הַרְבֵּה נְעָרוֹת לְאַרְמוֹן הַמֶלֶךְ וְגַם אֶת אֶסְתֵר. הַמֶלֶךְ אֲחַשְׁוֵרוֹש אָהַב אֶת אֶסְתֵר מִכָּל הַנָשִׁים, וְשָׂם כֶּתֶר מַלְכוּת עַל רֹאשָׁה.**

**ד.**

**לַמֶלֶךְ אֲחַשְׁוֵרוֹש הָיָה שַׂר וּשְׁמוֹ הַמָן. הוּא הָיָה אִישׁ רַע מְאֹד. הַמָן צִוָה עַל כָּל הָאֲנָשִׁים להְשִׁתְחַווֹת לוֹ. מָרְדְכַי הַיְהוּדִי לֹא רָצָה לִכְרוֹעַ בֶּרֶךְ לִפְנֵי הַמָן. כַּעַס הַמָן הָרָשָׁע וְרָצָה לַהֲרוֹג אֶת מָרְדְכַי וְאֶת כָּל הַיְהוּדִים.**

**ה.**

**הָלַךְ הַמָן אֶל הַמֶלֶךְ אֲחַשְׁוֵרוֹש וְאָמַר לוֹ: "הַיְהוּדִים אֵינָם מְקַיְמִים אֶת מִצְוַת הַמֶלֶךְ, צָרִיךְ לְהַשְׁמִיד אֶת כֻּלָם". הַמֶלֶךְ אֲחַשְׁוֵרוֹש הִסְכִּים. הָמָן הִפִּיל פּוּר – הוּא הַגוֹרָל. בַּיוֹם י"ג בְּחֹדֶשׁ אֶדֶר צָרִיךְ לַהֲרוֹג וּלְאַבֵּד אֶת כָּל הַיְהוּדִים.**

- האם את/ה מאמין/ה בגורל? אם כן ספר/י על חוויה שבה הרגשת שהגורל התערב

**ו.**

**מָרְדְכַי הַיְהוּדִי שָׁמַע שֶׁהַמָן רוֹצֶה לַהֲרוֹג אֶת הַיְהוּדִים. לָבַשׁ שַׂק וְהָלַךְ אַל אֶסְתֵר הַמַלְכָּה וְסִפֵּר לָה. הַמַלְכָּה אֶסְתֵר הָיְתָה עֲצוּבָה מְאֹד. הִיא בָּכְתָה וְצַמָה שְׁלֹשָׁה יָמִים.**

**ז.**

**בַּלַיְלָה נָדְדָה שְׁנָתוֹ שֶׁל הַמֶלֶךְ אֲחַשְׁוֵרוֹש, וְלֹא יָכֹל הָיָה לְהֵרָדֵם. שָׁכַב בַּמִטָה וְקָרָא בְּסֵפֶר הַזִכְרוֹנוֹת, עַל כָּךְ שֶׁמָרְדְכַי הִצִיל אוֹתוֹ פַּעַם מִמָוֶת. מָרְדְכַי הַיְהוּדִי סִפֵּר אָז לְמֶלֶךְ שֶׁשֵׁנִי שׁוֹמְרִים תִכְנְנוּ לַהֲרוֹג אוֹתוֹ. הַמֶלֶךְ אֲחַשְׁוֵרוֹש צִוָה לִתְלוֹת אוֹתָם עַל עָץ וְכָתַב אֶת הַדָבָר בְּסֵפֶר הַזִכְרוֹנוֹת.**

- שתף/י בחלום שיצא לך להגשים/ חלום שיש לך ועדיין לא הגשמת

**ח.**

**חָשַׁב הַמֶלֶךְ: "אֵיךְ אֹכֶל לִגְמוֹל לְמָרְדְכַי עַל מַעֲשֵׂהוּ הַטוֹב?". אֶל הַמֶלֶךְ אֶת הַמָן: "מַה לַעֲשׂוֹת לָאִישׁ אֲשֶׁר הַמֶלֶךְ חֵפֶץ בִּיקָרוֹ?". חַשַׁב הַמָן בְּלִבּוֹ: "בְּוַדַאי הַמֶלֶךְ מִתְכַּוֵן אֱלֵי". אָמַר הַמָן: "יַלְבִּישׁוּ אֶת הָאִישׁ בְּבִגְדֵי מַלְכוּת, יַרְכִּיבוּ אוֹתוֹ עַל סוּס בָּעִיר וְיִקְרְאוּ בְּקוֹל גָדוֹל: "כָּכָה יַעֲשֶׂה לָאִישׁ אֲשֶׁר הַמֶלֶךְ חֵפֶץ בִּיקָרוֹ". אָמַר הַמֶלֶךְ אֲחַשְׁוֵרוֹש: "קַח אֶת מָרְדְכַי הַיְהוּדִי וַעֲשֵׂה לוֹ כָּל מַה שֶׁאָמַרְתָ". הַמָן עָשָׂה כְּמִצְוַת הַמֶלֶךְ.**

- מישהו/י שעש(ת)ה משהו בשבילי

**ט.**

**אֶסְתֵר הַמְלָכָה עָשְׂתָה מִשְׁתֶה. הִיא הִזְמִינָה אֶת הַמֶלֶךְ אֲחַשְׁוֵרוֹש וְאֶת הַמָן. אָמַר הַמֶלֶךְ לְאֶסְתֵר: "אֶסְתֵר הַגִידִי לִי, מַה לְךָ? מָה אֶת מְבַקֶשֶׁת וְאַתֶן לְךָ עַד חֲצִי הַמַלְכוּת". אָמְרָה אֶסְתֵר: "אִישׁ רַע רוֹצֶה לַהֲרוֹג אוֹתִי וְאֶת עַמִי". שָׁאַל הַמֶלֶךְ: "מִי זֶה? מִי הָאִישׁ?". אָמְרָה אֶסָתֵר: "הַמָן הָרַע הַזֶה".**

**י.**

**כַּעַס הַמֶלֶךְ עַל הַמָן וְצִוָה לִתְלוֹת אוֹתוֹ עַל הָעֵץ שֶׁהֵכִין לְמָרְדְכַי. הַמֶלֶךְ שָׁלַח שְׁלִיחִים בְּכָל הָאָרֶץ וְצִוָה לֹא לַהֲרוֹג אֶת הַיְהוּדִים. מֵאָז בְּכָל שָׁנָה חוֹגְגִים הַיְהוּדִים בי"ד בָּאֶדֶר אֶת חַג הַפּוֹרִים. הֵם אוֹכְלִים וְשׁוֹתִים וְשׁוֹלְחִים מִשְׁלוֹחַ מָנוֹת.**

* עם מי/מה היית מתחלף/ת עכשיו?
* עם חיים של מי היית רוצה להתחלף?

**"וְלַיְהוּדִים הָיְתָה אוֹרָה וְשִׂמְחָה וְשָׂשׂוֹן".**

**3. פורימונים:**

המטרה – לצאת עם מסמך מדיניות/ עקרונות לעבודה בפורימונים סביב ארבעה נושאים מרכזיים: עיצוב אוניברסלי, גבייה בכניסה לפורימון ותשלום, החג כמנוף לחיזוק הקשר עם הקהילה ומסגרות קהילתיות משמעותיות.

המעגלים יעברו ב-2/3 סבבים, הרכזות יכתבו את התשובות לשאלות על בריסטול גדול במרכז השולחן על מנת שייבנה ידע חדש ולא רק לעשות הכל מההתחלה.

* איך הנושא הזה נראה אצלי בהנהגה?
* איך מה שקורה בהנהגה בהקשר הזה מתכתב עם התפקיד שלהן כרכזות צופים לכל והתפיסה של היחידה?
* באילו פרקטיקות ניתן להשתמש כדי להתאים את המציאות לתפיסת היחידה?
* מה הן כרכזות צופים לכל צריכות לעשות על מנת שייעשה שימוש בפרקטיקות אלה?

לאור התשובות לשאלות נבקש מהרכזות לייצר רשימת עקרונות שעל פיהם יש לפעול בנושא בו עוסק המעגל (מעין הנחיות/ יצירת מדיניות)

ציוד: להדפיס 4 פעמים את השאלות המנחות, בריסטולים גדולים+ טושים לשולחנות, חומרים מודפסים על כל נושא

**מילוי דף עיבוד לסיכום היום:**

* איך הגעתי היום?
* איך אני יוצאת מהיום?
* מה אני הולכת ליישם בהנהגה בהקשר של עיצוב אוניברסלי בפורימונים הקרובים?
* מה אני הולכת ליישם בהנהגה בהקשר של גבייה ותשלום בכניסה לפורימון בפורימונים הקרובים?
* מה אני הולכת ליישם בהנהגה בהקשר של החג כמינוף לחיזוק הקשר עם הקהילה בפורימונים הקרובים?
* מה אני הולכת ליישם בהנהגה בהקשר של מסגרות קהילתיות משמעותיות בפורימונים הקרובים?